b'\n_START_ARTICLE_\nMineralno olje\n_START_SECTION_\nEmulgirana olja za obdelavo kovin\n_START_PARAGRAPH_\nEmulgirana olja so sestavljena iz mineralnih olj z dodatki emulgatorjev, ki pri me\xc5\xa1anju z vodo dajo mle\xc4\x8dne emulzije ali opalne do prozorne koloidne raztopine. Dodani so \xc5\xa1e konzervansi, protipenila, stabilizatorji pH vrednosti in omakala. Tradicionalno jih strojniki imenujejo tudi vrtalna olja.\n_START_SECTION_\nLastnosti emulgiranih olj\n_START_PARAGRAPH_\nEmulgirana olja so bistra, rumenkasto-rjave, opalescen\xc4\x8dne barve, vsebujejo do 90% nizko-viskoznega rafiniranega olja naftenske osnove in dodatke. Pri temperaturi 20 \xc2\xb0C morajo biti homogena. Pri segrevanju na 50 \xc2\xb0C, se ne smejo \xc5\xbeelirati, obarjati ali razslojevati, pri 24-urnem ohlajanju na 15 \xc2\xb0C se lahko zgoste, pri segrevanju na 20 \xc2\xb0C pa morajo postati ponovno bistre in homogene teko\xc4\x8dine. Zaradi svojega obna\xc5\xa1anja pri red\xc4\x8denjih z vodo se delijo v dve skupini te sta;_NEWLINE_Emulgirana olja z malo emulgatorji imajo ve\xc4\x8djo vsebnost mineralnih olj, ki dajejo v koncentracijah od 2% do 10% mle\xc4\x8dne emulzije, dobro ma\xc5\xbeejo, se ne penijo, so manj stabilne, slab\xc5\xa1e omakajo, se hitreje izrabljajo, slab\xc5\xa1e izplakujejo ostru\xc5\xbeke, mastijo brusne kolute._NEWLINE_Emulgirana olja z ve\xc4\x8d emulgatorji imajo manj mineralnih olj, dajo v koncentracijah 2% do 5% koloidne raztopine opalescen\xc4\x8dnega ali prozornega videza, raztopine so stabilnej\xc5\xa1e, tvorijo tanj\xc5\xa1e filme, bolje \xc5\xa1\xc4\x8ditijo pred korozijo, bolje omakajo, ostru\xc5\xbeki se hitreje usedajo, bolje hladijo in so ve\xc4\x8dinoma biolo\xc5\xa1ko razgradljiva.\n_START_SECTION_\nMineralna olja so okolju nevarna olja\n_START_PARAGRAPH_\nVeliko emulgiranih olj se uporabi v kovinsko predelovalni industriji, zlasti za vrtanje, stru\xc5\xbeenje, vrezovanje navojev, globoki vlek in \xc5\xa1e nekaj drugih operacijah. Uporabljenih olj ne smemo izpu\xc5\xa1\xc4\x8dati v obi\xc4\x8dajno kanalizacijo ker so okolju \xc5\xa1kodljiva. Delovni prostori, kjer se uporablja veliko teh olj morajo imeti zgrajen zaprt kanalizacijski sistem, \xc4\x8distilne naprave za olje in postavljen sistem rednih kontrol odpadnih teko\xc4\x8din.'